Boeddhisme in Suid-Afrika

Die Boeddhistetradisie kom in verskeie vorme in Suid-Afrika voor. Daar is verskeie tempelsentrums en groepe in die stedelike gebiede, en die land het waarskynlik die grootste Boeddhistegemeenskap in Afrika.

Geskiedenis 
Verskeie groepe Boeddhiste is in die 1680's uit Suidoos-Asië na die Kaapkolonie gebring en baie werkers wat in die laaste deel van die 19de eeu uit Indië na Natal gebring is, was Boeddhiste of Hindoes wat hulle later tot die Boeddhisme bekeer het. Verskeie Boeddhistegroepe het in die 1970's in die groot stede ontstaan en sedert die middel 1980's het die land se Boeddhistetradisies gegroei. Dit sluit in Theravada-, Zen-, Nichiren- en Tibettaanse skole. Die Fo Guang Shan-orde het die Nan Hua-tempel, die grootste Boeddhistetempel in Afrika, in Bronkhorstspruit opgerig. Ander Boeddhistekulture het in KwaZulu-Natal, Johannesburg en Kaapstad ontstaan. 

’n Ondersoek het in 2003 getoon dat daar in die laat 1990's altesaam 6 000 Boeddhiste in Suid-Afrika was uit ’n bevolking van 42 miljoen (of 0,01% van die bevolking). Volgens ramings in 2010 het dit gegroei tot tussen 0,2% en 0,3% van die bevolking.

Dalai Lama se besoeke 
Boeddhisteleiers besoek Suid-Afrika gereeld vir onderrig en seëninge. Die 14de Dalai Lama het in 1999 die Parlement van die Wêreld se Godsdienste bygewoon, maar is ’n visa geweier toe hy gevra het om in Maart 2009 ’n internasionale vredeskonferensie in die land by te woon. Dit het weer gebeur met emeritus-aartsbiskop Desmond Tutu se 80ste verjaardagviering op 7 Oktober 2011. 

Die 14de beraad van die wenners van die Nobelprys vir vrede sou in 2014 in Suid-Afrika plaasgevind het, en die Dalai Lama is vir ’n derde keer ’n visum geweier. Die beraad is kort daarna afgestel toe verskeie wenners hul kaartjies uit protes gekanselleer het. Dit het eindelik in Desember 2014 in Rome, Italië, plaasgevind.

Die Suid-Afrikaanse departement van buitelandse sake het ontken dat hy ’n visum geweier is en het gesê die Dalai Lama het self sy besoek gekanselleer. Suid-Afrika se betrekkinge met China was egter waarskynlik die hoofrede dat die visum geweier is.

Boeddhistegroepe en -sentrums in Suid-Afrika

Wes-Kaap
Diamond Way-Boeddhistesentrum, Kaapstad 
 Kagyu Samye Dzong – Tibetaanse Boeddhiste-meditasiesentrum, Kenilworth, Kaapstad
 Sat Chit Anand-Boeddhistesentrum, Plettenbergbaai
Home of Contemporary Zen in South Africa, Wes-Kaap
Tushita Kadampa-Boeddhistesentrum, Kaapstad
Houtbaaise Theravada-Boeddhistesentrum, Kaapstad 
Shambalaopleidingsentrum, Kaapstad
Bodhi Khaya-sentrum, Gansbaai
Vipassana-vereniging van Suid-Afrika, Worcester

KwaZulu-Natal 
Dharmagiri-Boeddhistehermitage, KwaZulu-Natal
Buddhist-sentrum, Ixopo
Maitreya Kadampa-Boeddhistesentrum, Durban
Mahasiddha Kadampa-Boeddhistesentrum, Durban

Gauteng 
Diamond Way-Boeddhistesentrum, Johannesburg 
 Nan Hua-klooster, Bronkhorstspruit
Johannesburgse Meditasiesentrum 
Lam Rim-Boeddhistetempel, Johannesburg 
Vajrapani Kadampa-Boeddhistesentrum, Johannesburg
Shantikula-Boeddhistesentrum, Johannesburg

Landwye sentrums 
Kagyu-lyn van Tibettaanse Boeddhisme in Suid-Afrika
Soka Gakkai Internationaal – Suid-Afrika
Emoyeni-sentrum, Noordwes
Boeddhiste-sentrum in die Nyingma-tradisie, Pretoria

Verwysings 

 Hierdie artikel is vertaal uit die Engelse Wikipedia

Verdere leesstof 
 Clasquin, Michel (2002): "Buddhism in South Africa" in: Charles S. Prebish / Martin Baumann (reds.)(2002): Westward dharma: Buddhism beyond Asia. Berkeley, Calif.: Univ. of California Press, pp. 152–162
 Clasquin, Michel / Krüger, Jacobus S. (reds.) (1999): Buddhism and Africa. Pretoria: Universiteit van Suid-Afrika.
 Krüger, Jacobus S.: Along Edges: Religion in South Africa - Bushman, Christian, Buddhist.
 Osler, Antony: Stoep Zen: A Zen Life in South Africa.